དག་སྣང་ལས༔ དབང་ཆེན་ཁྲོ་ཐུང་རྒྱལ་པོའི་
སྒྲུབ་ཐབས་བསྡུས་པ་དུང་གི་སྒྲ་
དབྱངས་བཞུགས༔
ན་མོ་མ་ཧཱ་ཀྲོ་ཏ་ཧྱ་གྷྲྀ་ཝ་ཡེ༔ སྔགས་འཆང་དམ་ལྡན་སྒྲུབ་པ་པོས༔ མཐུན་རྫས་སྐྱེམས་
ཕུད་ཅི་འབྱོར་བསགས༔ ཏིང་འཛིན་སྔགས་རྒྱས་བྱིན་གྱིས་བརླབས༔ རྔམ་ལ་སྙན་པའི་དབྱངས་ཀྱིས་གྱེར༔ བསྭོ་བསྭོ་བསྭོ༔ དབྱིངས་ཆེན་ནམ་མཁའ་འདུས་མ་བྱས༔ དྲི་མེད་རྡུལ་བྲལ་རྙོག་པ་མེད༔ ཡེ་གནས་ཀ་དག་ཆེན་པོའི་མཁའ༔ རང་བྱུང་ལྷུན་གྲུབ་གཞལ་ཡས་དབུས༔ ཆགས་བྲལ་ཆགས་སྤྱོད་རོལ་བའི་ཉམས༔ སེང་ཆེན་རྒྱལ་པོའི་ཕྲིན་ལས་པ༔ རྫོང་ཁག་བཅོ་བརྒྱད་ལྡེ་མིག་མཆོག༔ དབང་ཆེན་དགྱེས་པའི་རྡོ་རྗེ་ཞེས༔ སྔགས་ཀྱི་དབང་ཕྱུག་ཁྲོ་ཐུང་རྒྱལ༔ སྐུ་མདོག་དམར་སྨུག་འཛུམ་ཆགས་ཁྲོ༔ དབུ་སྐྲ་རལ་བ་མ་བཅོས་དཀྲོལ༔ སྨ་ར་ཨག་ཚོམ་དུང་ལྟར་དཀར༔ གཡས་པས་གནམ་ལྕགས་རྡོ་རྗེ་ཕྱར༔ གཡོན་པས་ཕུར་བུ་བགེགས་ལ་གཟིར༔ མཐིང་ནག་བེར་ཆེན་སྐུ་ལ་མནབས༔ སྐུ་ཆིངས་མི་འཇིགས་མདུད་
རྒྱ་མཛེས༔ སྔགས་ཆས་དཔའ་ཆས་ཡོས་སུ་རྫོགས༔ ཞལ་ནས་ཕཊ་ཕེམ་འབྲུག་ལྟར་སྒྲོགས༔ རྟ་མཆོག་འཕར་བ་འགྲོས་མགྱོགས་ཅན༔ རྩལ་ལྡན་རླུང་གི་ཤུགས་འཆང་བཅིབས༔ དམར་ནག་དྲག་ཁྲོས་ཨེ་ཡི་དལ༔ དབང་དྲག་
འབར་བའི་ཞིང་ཁམས་ནས༔ དབང་ཆེན་ཧྱ་གྷྲྀ་ཝ་དང༔ ཞལ་མི་གཉིས་པ་
སྔགས་ཀྱི་རྒྱལ༔ བསྟན་དགྲ་གདུག་པའི་གཉའ་གནོན་མཆོག༔ ཁྲོ་ཐུང་འཁོར་
བཅས་སྤྱན་འདྲེན་གཤེགས༔ རང་བྱུང་རིན་ཆེན་ཁྲི་ལ་བཞུགས༔ སྒོ་གསུམ་དད་པས་ཕྱག་བགྱིའོ༔ ཕྱི་མཆོད་འདོད་ཡོན་རྣམ་ལྔ་དང༔ ནང་མཆོད་གཟུགས་
སྒྲ་དྲི་རོ་རེག༔ གསང་མཆོད་སྨན་རཀ་གཏོར་མའི་ཚོགས༔ ཡང་གསང་སྦྱོར་སྒྲོལ་མཆོད་པ་བཞེས༔ བདེ་སྟོང་དགའ་བཞིའི་མཆོད་སྤྲིན་འབུལ༔ འོད་གསལ་
རིག་པའི་རང་ཞལ་སྟོན༔ གཟུང་འཛིན་སྤྲིན་ཚོགས་དབྱིངས་སུ་གཏོར༔ བསྟན་
དགྲ་དམ་ཉམས་སྙིང་ཁྲག་ལོངས༔ རྣམ་བཞིའི་ཕྲིན་ལས་ཐོགས་མེད་སྩོལ༔ ཁྱད་པར་རྒྱལ་བསེན་དམ་སྲིའི་ཚོགས༔ འཁྲུལ་བའི་རྟོག་ཚོགས་ཨར་ལ་གཏོད༔
ནམ་ཞིག་དཔལ་རི་མཁའ་འགྲོའི་གྲོང༔ འབྲེལ་ཚད་དང་བཅས་སྐྱེལ་བསུ་གྱིས༔
བསྟན་འགྲོའི་དོན་ཀུན་འབད་མེད་དུ༔ འགྲུབ་པའི་ཕྲིན་ལས་མ་འགྱངས་བར༔
ལུས་དང་གྲིབ་བཞིན་འགྲོགས་པར་མཛོད༔ དེ་ལྟར་མཆོད་གསོལ་བགྱིས་པ་ཡིས། འདོད་
པའི་དོན་ཀུན་འབད་མེད་འགྲུབ༔ ས་མ་ཡ༔ རྒྱ་རྒྱ་རྒྱ༔ ཞེས་པའང་དད་ལྡན་ཨ་ཞང་འཆི་མེད་ཀྱིས་ཡང་ཡང་
བསྐུལ་ངོར་ཁོ་བོ་ནམ་མཁའ་གླིང་པ་དང་ཏཱ་རེ་འཆི་མེད་ལྷ་མོ་ཟུང་གིས་བྲིས་པ་མངྒ་ལཾ།
ཁྲོ་རྒྱལ་སྒྲུབ་ཐབས་བསྡུས་པ་ནི༔ ཨེ༔ ཀ་དག་རིག་སྟོང་གདོད་མའི་གཞལ་ཡས་ནས༔ རང་རིག་སྔགས་ཀྱི་དབང་ཕྱུག་ཁྲོ་ཐུང་རྒྱལ༔ མ་བསྐྱེད་ཡེ་ཡིན་དོན་གྱི་ངོ་བོར་རྫོགས༔ སྣང་གྲགས་རིགས་གསུམ་ལྷ་སྔགས་ཆོས་སྐུའི་ངང༔ ཨོཾ་པདྨ་
ཀྲོ་ཏ་ཧྱ་གྷྲྀ་ཝ་དྷི་ཏ་རཱ་ཛ་སིདྡྷི་ཧཱུྃ༔ དེ་ལྟར་བཟླས་པས་དོན་གཉིས་འགྲུབ༔སྔགས་མཁན་རྒྱལ་པོས་རྗེས་སུ་འཛིན༔ ས་མ་ཡ༔ ཨ་ཞང་འཆི་མེད་ལ་འཆོལ་སྤྱོད་ནམ་མཁའ་གླིང་པས་སོ།།